Bip bip spil
Når du installerer bip bip-spillene, får du med et slag otte af de sjoveste bib bib-spil fra de klassiske “Game & Watch“-serier fra Nintendo. Spillene er lavet af glade amatører, så hvis de ikke virker, må du ikke blive alt for ked af det. Læs i bladet, hvordan du bruger spillene. Husk, at du skal slå lyden til i de fleste af spillene. Du kan for det meste vælge mellem “Windows MM” eller “DirectSound”, lige før spillet starter, og det er som regel ligemeget, hvad du vælger. Hvis der ikke er nogen lyd, så prøv den anden mulighed.

Spilene er som følger:

Donkey Kong
Vel nok det mest kendte bip bip-spil overhovedet, hvor Jumpman (der senere blev omdøbt til Mario) skal redde sin hjertenskær fra den onde gorilla.

Donkey Kong II
Ikke overraskende efterfølgeren til “Donkey Kong”. Et sværere, mere kompliceret, men også mere udfordrende spil end sin forgænger.

Donkey Kong Jr.
“Donkey Kong” 1 og 2 var kæmpesællerter, så et tredje kapitel måtte til. Denne gang spiller man dog gorillaens søn, der skal befri sin far.

Greenhouse
Som insektdræber skal du holde drivhuset fri for insektkryb. Det er nemt, men hektisk!

Mario Bros.
Her er spillet, hvor blikkenslagerbrødrene Mario og Luigi introduceres for første gang. Spillet er simpelt, men kræver overblik.

Mickey Mouse
Mickey Mouse samler æg for Minnie, og selv om det er en ensformig affære, så er det skam svært nok alligevel.

Octopus
Let tilgængeligt spil, hvor du skal undgå en stor, gusten blækspruttes arme og manøvrere dig vej ned til den sunkne skat og bjærge den tilbage til båden.

Snoopy Tennis
Nuser spiller tennis mod Søren Brun og af og til Trine. Et spil, der er både enkelt og udfordrende.